**Rugăminte**

*ElenaJ*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O ghiară mi-a distrus plămânii

Și fără aer m-a lasat.

Eu încă simt urmele mânii

Ce m-a lovit și a plecat.

Am ascultat vorbe amare

Și le-am primit făr-a le cere.

Dar cine știe cât mă doare

Și c-am rămas fără putere?

Încă mă-nnec în lacrimi care

Nu par a ști să obosească.

Și vreau să urlu! Doare tare!

E cineva să le oprească?!

Eu mă vedeam un om puternic.

Acum mă simt atât de mică...

M-a copleșit un foc lăuntric

Și m-a-nghițit o veche frică.

Eu am crezut că dând iubire,

Făcându-l universul meu,

Mă va iubi mereu pe mine

Și vom fi doi în orice greu.

Nu i-a luat mult. M-a dat deoparte.

M-a îngropat cumva de vie.

A rupt finalul dintr-o carte

Cum nu vor fi alte o mie.

Mi-aș smulge carnea de pe mine!

Atât de rău am decăzut.

Și simt că nu-mi va fi mai bine!

Doar spune-mi Tu, ce am facut???

Cu ce-am greșit atât de tare

Și ce păcate port cu mine,

De mi-ai dat mie soarta-n care

Am numai lacrimi și suspine?

Doar spune-mi TU! Te rog a-mi spune...

Ce i-ai dat sufletului meu?

Cât să mai duc în astă lume?

De ce am viața asta eu...

Mă arde apa! Foc mă stinge!

Și nici pământul nu-l mai simt!

Mă doare trupul când m-atinge

Și blândul vânt pe care-l mint.

N-ai vrea Tu să mă iei la tine?

Eu singură nu pot veni...

Îmi zbiară sufletul în mine!

Și rogu-te a-l auzi!

Eu nu mai pot, Doamne, a duce...

Și Tu, de sus, mă vezi că merg.

Dar sufletu-mi nu o să urce,

Ci-o să coboare în infern.

El m-a distrus. M-a-ngenunchiat.

Nu mai trăiesc de ceva vreme.

Un suflet ce-a fost trunchiat,

Nu mai trăiește. Dar se teme.

Eu, Doamne, nu mai am speranță.

Dac-am greșit, îmi cer iertarea!

În inimă am numai gheață.

Cu foc am renegat uitarea.

Nu este om să mă găsească.

Știu c-am rămas doar eu cu mine.

Nu va fi nimeni să iubească

Să-și poarte pașii prin ruine.

Eu nu mai am nimic de dat.

E ca un vid sufletul meu.

Trăirile-mi s-au innecat

De la un plâns constant și greu.

Eu nu mai pot să simt iubirea.

Și atunci cin-să mă iubească?

Eu nu-mi voi găsi fericirea.

Un lucru mort, cum să trăiască?

Eu îți scriu rânduri printre lacrimi.

Nu reușesc a le opri.

Tu, Doamne, vezi atâtea inimi!

Dar oare toate pot iubi?

Te rog numai să-mi curmi durerea...

În orice ceas, pare să crească...

Eu nu mai am deloc puterea

Să-i spun să tacă, să se-oprească...

Îndrumă-mi pașii către pace.

Dă-mi liniștea sau dă-mi veninul.

Îmi urlă sufletul! Nu tace...

Am pierdut tot. Asta mi-e chinul...